Robert Lehtonen

Robert Hemming Lehtonen (22. toukokuuta 1881 Rauma Kuka kukin on (Aikalaiskirja) 1954, s. 465 (Viitattu 23.3.2019) – 2. toukokuuta 1960 Helsinki) oli suomalainen toimittaja, joka toimi muun muassa Suomen Tietotoimiston johtajana. 

Robert Lehtosen vanhemmat olivat merimies Erland Lehtonen ja Johanna Satola ja puoliso vuodesta 1919 Katri Wäyrynen. Lehtonen tuli ylioppilaaksi 1903. Hän oli Rauman Lehden toimittaja 1905–1909 ja Suomen uutistoimiston 1909–1917, Uuden Päivän toimitussihteeri 1917–1918, Suomen Kuvalehden toinen toimittaja 1918, Suomen Tietotoimiston johtaja 1918–1926, toimitussihteeri 1926–1934 ja vielä toimittaja useita vuosia 1947 alkaen. Ajan Suunnan toimittaja ja taloudenhoitaja Lehtonen oli 1934–1939, sisäasiain ministeriön julkaisutarkastusviraston palveluksessa hän toimi 1940–1947. Lehtonen tunnettiin myös suomentajana.Toimittaja Robert Lehtonen kuollut. Helsingin Sanomat, 3.5.1960, s. 7.Toimittaja Robert Lehtonen 75-vuotias. Helsingin Sanomat, 22.5.1956, s. 6.

 Suomennoksia 
Nimellä Rob. Lehtonen:
 Karl Snellman : J. V. Snellmanin ja hänen vaimonsa kirjeenvaihto ynnä opastavia yleiskatsauksia ja muistelmia kodista. Otava 1928
 Hulbert Footner : Helmi tyttöjen seassa: romaani. Otava 1928
 Gösta Segercrantz : Paroni Nattvogelin päävoitto: romaani. Otava 1928
 Frank Heller : Yussuf Khanin naiminen: romaani. Otava 1929
 G. von Schoultz : Englannin nousu merivallaksi; saksankiel. käsikirjoituksesta suom. Rob. Lehtonen. Otava 1930
 Netta Muskett : Olet minun: romaani. Otava 1936
 David Hume : Vankilan portit auki: salapoliisiromaani. Otava 1938, 4. painos 1963 (alkuteos The gaol gates are open)
 Elämäni ja taiteilijanurani; Jenny Spennertin kertomuksen mukaan Raoul af Hällströmin laatimasta ruotsalaisesta käsikirjoituksesta Mitt liv och min sång  suom. Rob. Lehtonen. Suomen kirja, Helsinki 1945
 Herbert Tingsten : Demokratian ongelmia. WSOY 1947
 Gustaf Bolinder : Nykypäivän Afrikka; ruotsinkielisestä alkuteoksesta Afrika av i dag suom. Rob. Lehtonen. Pellervo-seura, Helsinki 1948

Lähteet

Luokka: Suomalaiset toimittajat
Luokka: Suomalaiset virkamiehet
Luokka: Suomentajat
Luokka: Vuonna 1881 syntyneet
Luokka: Vuonna 1960 kuolleet